Rikunarita-ORG/Wikinium huggingface dataset:
# Sussex

| Sussex |
| --- |
|  Vlag  Wapen |  Ligging in Engeland |
| Seremoniële graafskap Sussex |
| Hoofstad | Chichester of Lewes |
| Oppervlakte | 3 783 km2 (2011) |
| Bevolking | 1 609 500 (2011) |
| Bevolkingsdigtheid | 425 inw./km2 (2011) |
| Administratiewe (nie-metropolitaanse) graafskap |
| Streek | Sussex |
| Administratiewe setel | Chichester of Lewes |
| ISO 3166-2: | GB-SSX |
| Oppervlakte | 3 783 km2 (2011) |
| Bevolking | 1 609 500 (2011) |
| Bevolkingsdigtheid | 425 inw./km2 (2011) |
| Distrikte en Unitêre owerhede |
| *Geen* |

**Sussex** (uitgespreek /ˈsʌsɨks/) is 'n historiese graafskap in die suidooste van Engeland. In 1974 is die graafskap verdeel om die huidige Oos-Sussex en Wes-Sussex te vorm. Die naam beteken *suidelike Sakse* en is soortgelyk aan Essex (oostelike Sakse) en die voormalige graafskappe van Wessex (westelike Sakse) en Middlesex (middel Sakse).
# John Constable

| John Constable |
| --- |
|  Portret van John Constable deur Daniel Gardner in 1796 |
| Gebore | (1776-06-11)11 Junie 1776 East Bergholt, Suffolk, Oos-Anglia, Engeland |
| Sterf | 31 Maart 1837 (op 60) Hampstead, Londen, Engeland |
| Nasionaliteit |  Verenigde Koninkryk |
| Veld | Landskapskilderye |
| Beweging | Romantiek |
| Werke | *Dedham Vale* (1802) *The Hay Wain* (1821) |

*Selfportret* 1806, potlood op papier, Tategalery, Londen. Constable het hierdie profiel geskets, sy enigste onbetwisde selfportret, deur die opstel van spieëls.
*Dedham Vale* (1802)
Olie op doek, Victoria en Albert-museum, Londen
*The Hay Wain* (1821)
Olie op doek, Nasionale Galery, Londen
**John Constable** [ˈkʌnstəbəl, ˈkɒn-] (\* 11 Junie 1776, † 31 Maart 1837) was 'n Engelse Romantiese skilder wat veral bekendheid verwerf het met sy landskapskilderye van Dedham Vale in die omgewing van sy geboorteplek East Bergholt in die graafskap Suffolk - 'n streek wat tans as *Constable Country* bekendstaan. Constable het 'n rewolusie in die waterverfskilderkuns meegebring deur die manier waarop hy die weer, lug en atmosfeer uitgebeeld het. Hy was 'n voorloper van impressionisme en word saam met J.M.W. Turner aangeskryf as die een van die grootste Britse landskapskilders.

Dit was die groot toewyding waarmee hy die landskapstonele van sy geboortestreek op doek verewig het wat Constable se kunswerke so bekoorlik maak. "Ek dink ek moet my eie plekke op die beste manier skilder", het hy in 1821 aan sy vriend John Fisher geskryf, "skilder is niks meer as 'n ander woord vir gevoelens nie."

Constable se bekendste skilderye sluit *Dedham Vale* (1802) en *The Way Hain* (1821) in. Alhoewel sy skilderye tans onder die gewildste en kosbaarste Britse kunswerke gereken word, kon Constable in sy leeftyd min finansiële voordeel daaruit trek. Eers in die ouderdom van 52, toe hy as lid van die Koninklike Akademie (*Royal Academy*) verkies is, is sy reputasie as vooraanstaande skilder gevestig. Daarenteen is sy werk in Frankryk besonder gunstig ontvang. Hier kon hy meer van sy werke verkoop as in sy geboorteland en het bowendien die inspirasie vir 'n hele kunsstroming gelewer, die Barbizon-skool.

## Lewe

Hy begin in 1799 te werk toe hy hom aansluit by die Koninklike Akademieskool. Hy word eers in 1829 tot 'n volle akademikus bevorder toe hy verkies word met een stem. Sy vader sterf in 1816 en dit stel hom in staat om met Maria Bicknell te trou na 'n sewejarige hofstryd en sterk opposisie van haar familie.

In 1820 het hy begin erkenning ontvang vir sy skilderye. Met die "The Hay Wain "(Nasionale Galery, Londen 1821) wen hy die goue medalje by die Parys Salon van 1824.

Sy vrou sterf in 1828.

## Verwysings

## Eksterne skakels

* Wikimedia Commons het meer media in die kategorie John Constable.
* Constable
# Woolworth-gebou

Woolworth-gebou

wolkekrabber| Datum van stigting of ontstaan | 1 Julie 1912 |
| Land | Verenigde State |
| Geleë in administratiewe eenheid | Tribeca |
| Located on street | Broadway |
| Geografiese ligging | 40°42′45″N 74°0′30″W |
| Belangrike gebeurtenis | konstruksieproses, opening, start of construction |
| Opdraggewer | Frank Winfield Woolworth |
| Argitek | Cass Gilbert |
| Boustyl | Neogotiese styl |
| Openingsdatum | 24 April 1913 |
| Hoofboukontrakteur | Thompson-Starrett Co. |
| Structural engineer | Gunvald Aus |
| Erfenisbenaming | New York City Landmark, National Register of Historic Places listed place, National Historic Landmark, New York City Landmark, New York State Register of Historic Places listed place |
| Category for the interior of the item | Category:Interior of the Woolworth Building |

Die **Woolworth-gebou** is 'n vroeë Amerikaanse wolkekrabber ontwerp deur argitek Cass Gilbert in die Neogotiese styl en laat oprig deur die F. W. Woolworth Maatskappy. Dit is geleë te Broadway 233 in die Tribeca-woonbuurt van Manhattan in New York Stad. Dit was die hoogste gebou ter wêreld van 1913 tot 1930, met 'n hoogte van 241 meter (792 vt). Meer as 'n eeu na die konstruksie daarvan, bly dit een van die 100 hoogste geboue in die Verenigde State.

## Sien ook

* Chronologiese lys van die wêreld se hoogste wolkekrabbers
# Ruimtependeltuig Enterprise

Ruimtependeltuig Enterprise in lanseerkonfigurasie.

**Ruimtependeltuig Enterprise** (NASA-kenteken: OV-101) was NASA se eerste ruimtependeltuig. Dit is gebou vir NASA as deel van die Ruimtependeltuigprogram om toetsvlugte in die atmosfeer uit te voer. Dit is gebou sonder enjins of 'n funksionele hitteskild en was dus nie in staat om na die ruimte te reis nie. Dit is onthul op 17 September 1976.

* Ruimtependeltuig Enterprise word na New York vervoer.
* Ruimtependeltuig Enterprise word by die Intrepid Museum afgelewer.
* Ruimtependeltuie Enterprise en Discovery neus-teen-neus.

## Sien ook

* Ruimtependeltuig
* Ruimtependeltuig Atlantis
* Ruimtependeltuig Boeran
* Ruimtependeltuig Challenger
* Ruimtependeltuig Columbia
* Ruimtependeltuig Discovery
* Ruimtependeltuig Endeavour

## Eksterne skakels

* Ruimtetuie
* Enterprise

## Verwysings
# Sifdrukkuns

A. ink B. stryker C. ontwerp D. foto-emulsie E. skerm F. afdruk
**Sifdruk** is die proses waardeur afdrukke van byvoorbeeld 'n kunswerk of kunsontwerp gemaak kan word deur kleurstof deur 'n skerm of sif van sy (of 'n ander tekstielstof, of deur fyn geweefde metaal of kunsvesel soos poliëster of nylon) te forseer. Sekere dele van die skerm is so behandel dat dit nie kleurstof deurlaat nie.

Die vlak waarop die afdruk gemaak word, hoef ook nie plat te wees nie; die proses is derhalwe geskik vir glase, flesse, metaalhouers en ander voorwerpe. Sifdrukkuns het ontwikkel uit die sjabloontegniek wat reeds in die 8ste eeu in China bekend was. Eskimo's op Baffin-eiland het- nog voordat hulle met die Westerse beskawing in aanraking gekom het afdrukke gemaak met behulp van sjablone wat uit robbevel gesny is.

Die sjabloontegniek word vandag nog aangewend deur kunstenaars wat spesiale effekte wil bereik. Pablo Picasso en Joan Miró het die sjabloontegniek byvoorbeeld vir boekillustrasies gebruik. Die nadeel van die sjabloontegniek is dat dit moeilik is om ontwerpe oormekaar te druk. Die sifdrukmetode laat die kunstenaar of tegnikus groter vryheid toe. In die tekstielbedryf en ander massaproduksiemetodes is die proses as sifdruk bekend. Wanneer 'n kunstenaar sy eie sifsjabloon ontwerp en maak, asook sy eie afdrukke, staan die proses as serigrafie bekend. Die Amerikaanse kunstenaars Andy Warhol en Robert Rauschenberg het byvoorbeeld al fotografiese sifdruk gebruik.

'n Sifdrukskerm het gewoonlik 50 tot 100 drade per cm en die maaswydte is anderhalf tot 2 keer so groot as die draaddikte. Die sif word met 'n lym-watermengsel of dun lagie lak behandel sodat net die dele wat die ontwerp moet deurlaat, oop is. Dit kan ook fotochemies gedoen word deur ŉ ligsensitiewe stof op die gaas aan te bring waarop die beeld dan geprojekteer word. Die beligte dele word hard en ondeurlaatbaar en die onbeligte dele kan met water skoongespoel word en laat dan die ink deur.

Die ink word met 'n roller aangebring en met 'n skraapmes deur die sif gepers. By massaproduksie word half- of voloutomatiese drukperse gebruik, en vir elke kleur moet ŉ aparte skerm gemaak word. Die tekstielbedryf het spesiale sifdrukmasjiene wat veelkleurige ontwerpe (tot 20 kleure) van tot 150 cm breed en 80 m lank kan afdruk. Redelik baie ink of verf word in die proses gebruik en die meeste van die masjiene het ook 'n infrarooidroogtonnel. In die handel het die sifdrukproses verskeie voordele.

Dit kan op allerlei materiale aangebring word: papier, hout, glas, karton, tekstielware en selfs metaal. Die voorwerp wat bedruk word, hoef nie plat wees nie, en verskillende soorte ink kan gebruik word: deursigtig, ondeursigtig of met 'n waterbasis. Sifdruk of serigrafie as kunsvorm het in so mate inslag gevind dat ŉ groep Amerikaanse kunstenaars reeds in 1938 die National Serigraphic Society gevorm het. Die medium is deur heel party voorste kunstenaars gebruik, onder andere die Fransman Victor Vasarely, die Britte Eduardo Paolozzi en Bridget Riley, en die Amerikaners Jim Dine en Claes Oldenburg.

## Bronnelys

* Wêreldspektrum, 1982, ISBN 0908409664, volume 25, bl. 104, 105
# Steve Martin

|  |
| --- |
| Steve Martin |
|  |
| Martin in 2017 |
|

---

 |
| Geboortenaam | Stephen Glenn Martin |
| Geboorte | 14 Augustus 1945 (1945-08-14) |
| Beroep(e) | Akteur, komediant, vervaardiger, skrywer, en musikant |
| Aktiewe jare | 1967-nou |
| *Internet-rolprentdatabasis*-profiel |

**Stephen Glenn** "**Steve**" **Martin** (gebore op 14 Augustus 1945) is ’n Amerikaanse komediant, akteur, (draaiboek)skrywer, (rolprent)vervaardiger en musikant.

Martin het in die 1960's bekend geraak as ’n skrywer vir die *Smothers Brothers Comedy Hour*, en later as ’n gereelde gas op *The Tonight Show*. In die 1970's het hy as skerpskertser groot skares gelok. Sedert die 1980's het hy ’n suksesvolle akteur geword, sowel as skrywer, pianis en banjospeler, en hy het onder meer ’n Emmy, Grammy en American Comedy Award gewen.

In 2004 het Comedy Central Martin sesde geplaas op sy lys van die 100 beste skerpskertsers. In 2014 het hy op die 86ste Oscar-toekenningsaand ’n ere-Oscar gewen.

## Verwysings
# CSS

CSS-logo
**CSS** (Engelse afkorting vir *Cascading Style Sheets*) is 'n maklike manier om die voorkoms van HTML- en XHTML-webblaaie te verander. CSS is deur die W3C ontwerp, en word deur die meeste moderne webblaaiers ondersteun. Die huidige weergawe van CSS is CSS2. Daar word tans aan CSS weergawe 3 gewerk. Dit sal nuwe eienskappe soos `border-radius` insluit.

Een van die voordele van CSS is dat webblaaie vertoon en verstaan kan word, selfs al is die CSS-kode stukkend of nie meer beskikbaar nie.

CSS-kode word gewoonlik in lêers met 'n .css uitbreiding gestoor.

## Voorbeeld

Om al die paragrawe op 'n bladsy blou en 20% groter as normale teks te maak, kan die volgende CSS-kode toegepas word:

```
p {
 color: blue;
 font-size: 120%;
}

```

## Eksterne skakels

* (en)  Die W3C se CSS1 aanbeveling
* (en)  Die W3C se CSS2 aanbeveling
* (en)  W3C se CSS3 voorstel
# Internet Archive

Internet Archive|  |
| Tipe webwerf | digitale biblioteek |
| Beskikbaar in | Engels |
| Skepper | Brewster Kahle |
| URL |  |

Die hoofkantoor van die *Internet Archive* in San Francisco, Kalifornië, sedert 2009.
Die Internet Archive is 'n Amerikaanse digitale biblioteek met die verklaarde missie van "universele toegang tot alle kennis".Dit bied gratis toegang aan die publiek tot versamelings van gedigitaliseerde materiaal, insluitend webwerwe, sagteware, rekenaarspeletjies, musiek, films/video's, bewegende beelde en miljoene boeke. Benewens die argieffunksie, is die Archive 'n aktivisorganisasie, wat pleit vir 'n gratis en oop internet. Sedert Desember 2020, bevat die *Internet Archive* meer as 28 miljoen boeke en tekste, 6 miljoen films en video's, 600,000 sagteware programme, 15 miljoen oudio lêers, en 492 miljard webbladsye in die *Wayback Machine*.

Die *Internet Archive* stel die publiek in staat om digitale materiaal op te laai en af te laai na sy datakluster, maar die grootste deel van die data word outomaties versamel deur sy webkruiper, wat werk om soveel as moontlik van die openbare web te bewaar. Sy web-argief, die Wayback Machine, bevat honderde miljarde kopies van webblaaie. Die *Internet Archive* hou ook toesig oor een van die wêreld se grootste boekdigitaliseringsprojekte.

## Sien ook

* Project Gutenberg

## Notas

## Verwysings

## Eksterne skakels

* Wikimedia Commons het meer media in die kategorie Internet Archive.
# Jeremy Clarkson

| Jeremy Clarkson |
| --- |
| Clarkson, 2006 |
| Gebore | Jeremy Charles Robert Clarkson 11 April 1960 Doncaster, West Riding of Yorkshire |
| Nasionaliteit | Verenigde Koninkryk |
| Beroep | Joernalis, TV-aanbieder |
| Eggenoot | Alexandra James (t. 1989; skei 1990) Frances Cain (t. 1993; skei 2014) "Partner" Lisa Hogan (2017–tans)
​ |
| Kinders | 3 |
| Ouer(s) | Shirley en Eddie Clarkson |

**Jeremy Clarkson** (1960-) is ’n Britse joernalis en TV-aanbieder. Hy is veral bekend vir die program *Top Gear*, waarin hy die werkverrigting van motors toets. Hy is ook bekend vir sy sterk, allermins politiek korrekte menings.

Hy bied van 1988 tot 2001 die program *Top Gear* vir die BBC aan. Dit word van 2002 tot 2015 opgevolg met 'n gelyknamige program in 'n nuwe formaat. In 2015 is aangekondig dat die BBC nie sy kontrak gaan verleng nie. Clarkson het na bewering vir Oisin Tymon ('n vervaardiger van die program) geslaan, wat hiertoe aanleiding gegee het. Chris Evans het vervolgens die aanbieder van die program geword. In Augustus 2015 word aangekondig dat Clarkson saam met James May en Richard Hammond die program *The Grand Tour* vir Amazon se TV-afdeling gaan aanbied.

## Lewensloop

Clarkson, Hammond en May tydens 'n opname van *Top Gear*.
Jeremy Charles Robert Clarkson is op 11 April 1960 in Doncaster in Engeland gebore. In 1977 het sy oupa hom 'n toetsrit in sy R-tipe Bentley gegee, wat sy liefde vir motors aangevuur het. Ná sy opleiding as verslaggewer besluit hy om oor motorkarre te skryf, en begin hy die *Motoring Press Agency* in 1984. Daarna het hy vir talle motortydskrifte geskryf en was hy van 1986 tot 1993 'n rubriekskrywer vir *Performance Car* gewees. Hy het ook weeklikse bydraes vir koerante soos *The Sun*, *UK Daily* en *The Sunday Times* gelewer.

In 1993 bied Clarkson die programme *Star Cars* en *Motorworld* aan. Daarna bied hy in Januarie 1998 die program *Jeremy Clarkson’s Extreme Machines* en in 2000 *Clarkson’s Car Years* aan. Hy was ook op 'n keer 'n gas op die program *What not to wear* gewees, waarin sy klerekeuse deur Trinny en Susannah afgekraak is.

Jeremy woon in Chipping Norton in die Cotswolds met sy tweede vrou Frances Cain en hul drie kinders, Emily, Finlo en Katya. Hy het ook 'n herehuis op die eiland Man. Op 5 Mei 2014 maak beide persone bekend dat hulle na 'n huwelik van 21 jaar gaan skei. Sy vriendin is tans Lisa Hogan.

## Verwysings

## Eksterne skakels

* Jeremy Clarkson in die Internet-rolprentdatabasis

* Wikimedia Commons het meer media in die kategorie Jeremy Clarkson.
# Telekommunikasie

Telekommunikasie

dissipline van wetenskap, akademiese dissipline| Subklas van | afstandkommunikasie |
| Geografie van die onderwerp | geografie van telekommunikasie |
| Geskiedenis van die onderwerp | geskiedenis van telekommunikasie |

**Telekommunikasie** is die versending van seine oor 'n afstand met die doel om te kommunikeer. Vandag is hierdie proses amper eksklusief verbonde aan die versending van elektromagnetiese golwe deur elektroniese versenders, maar in die ou dae was telekommunikasie geassosieer met rookseine, tromme, ens. Vandag is telekommunikasie wyd versprei, en toestelle wat met hierdie proses gepaardgaan, byvoorbeeld televisie, radio en telefoon, is gewoon in groot dele van die wêreld. Daar bestaan ook 'n groot aantal netwerke wat hierdie toestelle met mekaar verbind, byvoorbeeld rekenaar-, publieke telefoon-, radio- en televisienetwerke. Rekenaarkommunikasie oor die Internet, soos vonkpos (epos) en kits-klets, is net een van verskeie voorbeelde. Telekommunikasiesisteme word deur telekommunikasie-ingenieurs ontwerp.

’n Voorbeeld van digitale outomatisering in telekommunikasie is die gebruik van interaktiewe stemrespons-stelsels in oproepsentrums.

## Eksterne skakels

* Wikimedia Commons het meer media in die kategorie Telekommunikasie.

* Wikiwoordeboek het 'n inskrywing vir telekommunikasie.
# Katsushika Hokusai

| Katsushika Hokusai |
| --- |
|  Selfportret van Hokusai in 1839 |
| Geboortenaam | Tokitarō (時太郎) |
| Gebore | ca. (1760-10-31)31 Oktober 1760 Edo (hedendaagse Tokio), Japan |
| Sterf | 10 Mei 1849 (op 88) Edo (hedendagse Tokio), Japan |
| Nasionaliteit |  Japan |
| Veld | Skildery en ukiyo-e houtblok drukwerk |
| Werke | *The Great Wave off Kanagawa* |

**Katsushika Hokusai** (Japannees: 葛飾北斎, ; ca. 31 Oktober 1760 – 10 Mei 1849) was 'n Japannese houtsneekunstenaar wat ukiyo-e, die tradisionele Japanse kuns van houtsnee, beoefen het. Hokusai het binne alle genres van ukiyo-e gewerk, maar het beroemd geword vir sy landskappe. Van sy bekendste werke is die *"Ses-en-dertig gesigte van die berg Foedji"* en die *"Hokusai Manga"*.

In die weste word hy veral erken vir sy *"Groot Golf van Kanagawa"*, 'n uitgekerfde houtblok waar 'n paar bootjies tussen reusagtige golwe vaar. Die grootste golf styg soos 'n monster se klou oor die bootjies uit. Die golf verbeeld die krag van die natuur en selfs die krag van die roeiers.

Hokusai is op 10 Mei 1849 oorlede. Hy laat 30 000 werke na. Sy laaste woorde was blykbaar: "Nog tien jaar, of selfs vyf, en ek sou 'n groot kunstenaar geword het".

Hokusai was 'n bron van inspirasie vir die Japanse kunstenaar Ando Hiroshige, asook vele ander kunstenaars vanoor die hele wêreld.

## Galery

* Landskap met twee valkeniers.
* *The Dream of the Fisherman's Wife*, 1814.
* *Hokusai-Manga*, 1814–1815.
* *Pining for Love*, ca. 1815.
* *Groot Golf van Kanagawa*, 1830–1833.

## Eksterne skakels

* Wikimedia Commons het meer media in die kategorie Katsushika Hokusai.
* Hokusai-museum in Obuse, Japan
* Sy werke in Tokio se digitale museum Geargiveer 3 Oktober 2008 op Wayback Machine
# Podsending

'n RSS-ikoon, word algemeen gebruik om 'n webvoer vir 'n podsending aan te dui.
'n **Podsending** of **potgooi** (Engels: *podcast*) is 'n reeks digitale medialêers (klank of video) wat periodiek op die internet vrygestel word en dan deur gebruikers beluister of bekyk word. Gebruikers kan meestal inteken op podsendings, sodat nuwe episodes outomaties deur middel van websindikasie afgelaai word op die gebruiker se eie rekenaar, mobiele toestel (soos 'n selfoon of tablet), of draagbare mediaspeler.

## Etimologie

Die woord "podsending" is 'n versmelting van die woord "iPod" (Apple se draagbare mediaspeler) en "uitsending". Alhoewel die tegnologie nie slegs met iPods gebruik word nie, het Apple se tegnologie 'n belangrike rol gespeel in die ontwikkeling en uiteindelike sukses van podsendings. Die stam "send-" word dikwels in mediakontekste gebruik, soos byvoorbeeld "beeldsend(ing)", "(kortgolf)sender", "warsender", ensovoorts.

Die woord "podsend" (as selfstandige naamwoord én werkwoord) is vir die eerste keer in 2009 in die *Afrikaanse woordelys en spelreëls* (AWS) opgeneem. In die 2017 uitgawe van die AWS word "podsend" én "podsending" (meervoud: "podsendings") naas die informeler "potgooi" (meervoud: "potgooie") erken. Ook word die selfstandige naamwoorde "podsender" en "potgooier", en die werkwoorde "podsend" en "potgooi" (verledetydsvorm: "gepotgooi") in dié AWS erken.

## Sien ook

* Lys van Suid-Afrikaanse podsendings

## Bronnelys

* Van As, Janus (10 Junie 2020). "Lesingpodsendings in Afrikaans om inklusiwiteit te bevorder". *LitNet Akademies*. Besoek op 15 Junie 2020.

## Eksterne skakels

* Wikimedia Commons het meer media in die kategorie Podsending.
# ARD

| ARD |
| --- |
|  ARD se kenteken |
| Gestig | 25 Desember 1952 |
| Netwerk | Publieke omroep |
| Eienaar | ARD-lede |
| Beeldformaat | 16:9 576i (SDTV) 720p50/1080p50 (HDTV) |
| Slagspreuk | *Wir sind eins.* "Ons is een." |
| Land |  Duitsland |
| Taal | Duits |
| Uitsaaiarea | Duitsland; ook versprei in ander Europese lande op kabel en satelliet |
| Hoofkantoor | München, Duitsland |
| Vorige naam | NWDR-Fernsehen (1952–1954) Deutsches Fernsehen (1954–1984) Erstes Deutsches Fernsehen (1984–1997) |
| Susterkanale | Bayerischer Rundfunk (BR) Hessischer Rundfunk (HR) Mitteldeutscher Rundfunk (MDR) Norddeutscher Rundfunk (NDR) Radio Bremen (RB) Rundfunk Berlin-Brandenburg (RBB) Saarländischer Rundfunk (SR) Südwestrundfunk (SWR)
Westdeutscher Rundfunk (WDR) |
| Webtuiste | www.ard.de |
| Kabel Deutschland (Duitsland) | kanaal Kanaal 101 (SD) / Kanaal 112 (HD) |
| UPC Cablecom (Switserland) | kanaal Ja (SD en HD) SD - Channel 005 (digital CH-D) |
| Naxoo (Switserland) | kanaal Kanaal 153 |
| Ziggo (Nederland) | kanaal Kanaal 54 (HD) |
| YouSee (Denemarke) | kanaal Kanaal 91 (HD) |

Die **ARD** (afkorting van *Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland*, "Werkgemeenskap van die openbare uitsaaikorporasies van die Bondsrepubliek Duitsland") is 'n samesluiting van openbare uitsaaikorporasies in Duitsland wat in 1950 gestig is.

Die ARD bestaan tans uit altesaam nege selfstandige en onafhanklike uitsaaikorporasies op deelstaatvlak wat 'n gemeenskaplike televisiekanaal (*Das Erste*) asook hul eie streeksgebonde kanale uitsaai. Die *Deutsche Welle* saai programme vir Duitsers en ander belangstellendes in die buiteland uit. Saam met die *ZDF* (die tweede openbare kanaal op federale vlak wat in 1963 in die lewe geroep is) en die nasionale radiostasie *Deutschlandradio* vorm die ARD die openbare televisie- en radiobedryf in Duitsland.

Die nege uitsaaikorporasies op deelstaatvlak het altesaam 23 000 vaste medewerkers in diens, saai elf televisie- en 55 radiokanale uit en beskik oor 16 orkeste en agt kore. Hul totale jaarlikse begroting beloop ruim 6,3 miljard €. Die lede van die *ARD* het sowat 100 korrespondente in dertig metropole dwarsoor die wêreld.

## Verwysings

## Eksterne skakels

* Wikimedia Commons het meer media in die kategorie ARD.
* (de)  Amptelike webtuiste
* (de)  *ARD-mediateek* Geargiveer 15 Februarie 2009 op Wayback Machine